Uheldig udgang på speedwaymatch for Brovstkører i aftes.

Jens Trasborg fra Brovst Speedway Club fik en brat og uheldig afbrydelse på speedwayløbet mod Outrup i går aftes. Han brækkede ryggen to steder og blev kørt på hospitalet, men måtte vente i tre kvarter, før nogen turde flytte på ham. Det skriver NORDJYSKE Medier. Jens Trasborg ramte i 8. heat en Outrup-kørers baghjul og væltede af motorcyklen. På vej til hospitalet kunne den 19-årige racerkører ikke mærke sine ben, men her til eftermiddag har han fået følelsen tilbage, siger hans holdleder Kaj Bratholt til P4 Nordjylland.